FrancophonIA/JRC-Acquis_subcorpus_EL-FR_Hunalign_aligned-TMX huggingface dataset:
Greek: Η Επιτροπή θεωρεί ότι ο ρόλος της είναι περισσότερο να συνδράμει τα κράτη μέλη στη διοργάνωση εθνικών συζητήσεων και όχι να τα αντικαθιστά. Θα συνεργαστεί με τις εθνικές κυβερνήσεις για τη διοργάνωση και τη χρηματοδότηση εκδηλώσεων που προωθούν τη συζήτηση. Οι εκδηλώσεις αυτές θα πρέπει να καλύπτουν ολόκληρο το φάσμα των πολιτικών απόψεων. Οι αντιπροσωπείες της Ευρωπαϊκής Επιτροπής στα κράτη μέλη όπως και τα γραφεία του Ευρωπαϊκού Κοινοβουλίου θα διαδραματίσουν βασικό ρόλο στην παροχή συνδρομής κατά την περίοδο του προβληματισμού. Το Ευρωπαϊκό Κοινοβούλιο θα μπορούσε επίσης να συνεισφέρει σημαντικά στις εθνικές συζητήσεις, τόσο από την άποψη της συνεργασίας του με εθνικούς φορείς, όσο και με τη συμμετοχή μελών του.
French: Elle considère qu’il lui incombe d’aider les États membres à organiser leurs débats nationaux, plutôt que de se substituer à eux dans cette tâche. La Commission collaborera avec les gouvernements nationaux à l’organisation et au financement d’événements de nature à favoriser le débat. Ces événements devraient couvrir tout le spectre des opinions politiques. Les représentations de la Commission dans les États membres, de même que les bureaux d’information du Parlement européen, auront ainsi un rôle d’assistance clé à jouer durant la période de réflexion. Le Parlement européen pourrait également apporter une contribution déterminante aux débats nationaux, aussi bien par un travail de coopération avec les institutions nationales que par l’implication de ses différents membres.
Greek: Δεν υπάρχει τυποποιημένο μοντέλο για τη διοργάνωση συζητήσεων στα κράτη μέλη. Σε ορισμένα κράτη μέλη υπάρχουν μόνιμες δομές, φόρουμ ή πλατφόρμες με αντικείμενο την τακτική σύγκληση συζητήσεων για ευρωπαϊκά θέματα. Σε άλλα, δεν υπάρχει τόσο οργανωμένο σύστημα διαλόγου και συζητήσεων. Μοντέλα όπως το Εθνικό Forum στην Ιρλανδία ή η Πλατφόρμα για την Ευρώπη στην Ισπανία θα μπορούσαν να εμπνεύσουν τα κράτη μέλη.
French: Il n’y a pas de modèle-type d’organisation des débats dans les États membres. Dans certains États membres, des structures, plates-formes ou forums permanents, s’efforcent d’organiser régulièrement des débats sur les questions européennes. D’autres ne disposent pas d’un cadre de dialogue et de débat aussi structuré. Des exemples tels que le Forum national en Irlande ou la Plate-forme pour l’Europe en Espagne pourraient toutefois les inspirer.
Greek: Τα εθνικά, περιφερειακά και τοπικά κοινοβούλια πρέπει να διαδραματίσουν ειδικό ρόλο στη διοργάνωση και την προώθηση των συζητήσεων. Τα εθνικά κοινοβούλια αποτελούν το σύνδεσμο για την άσκηση αποτελεσματικού ελέγχου στις αποφάσεις που λαμβάνουν οι εθνικές κυβερνήσεις για τα ευρωπαϊκά θέματα. Παρά το γεγονός ότι ορισμένα εθνικά κοινοβούλια αποτελούν παραδείγματα ορθής πρακτικής, πολλά θα μπορούσαν ακόμη να γίνουν για τη βελτίωση του ελέγχου. Η Επιτροπή είναι συνεπώς αποφασισμένη να αναπτύξει τη συνεργασία της με τα εθνικά κοινοβούλια πέρα από τους στόχους που αφορούν τις σχέσεις της μαζί τους, τους οποίους άρχισε να εφαρμόζει στις αρχές του 2005. Οι στόχοι αυτοί περιστρέφονται γύρω από τρεις βασικούς άξονες: την αμοιβαία συνδρομή· την αποτελεσματική δικτύωση· την καλύτερη επικοινωνία με τους πολίτες και τους εκλεγμένους εκπροσώπους τους· η ιδέα είναι ότι ενισχύοντας τη φωνή των κοινοβουλίων ενισχύεται και η φωνή των Ευρωπαίων πολιτών. Προβλέπεται σειρά συγκεκριμένων ενεργειών που ξεκινούν, παραδείγματος χάρη, από την υψηλού επιπέδου συμμετοχή στη διάσκεψη των επιτροπών ευρωπαϊκών υποθέσεων (COSAC) και στη διάσκεψη των προέδρων των κοινοβουλίων της ΕΕ μέχρι τον καθορισμό των απαιτήσεων των εθνικών κοινοβουλίων όσον αφορά τις μορφές ενημέρωσης και τους τρόπους συνεργασίας, καθώς και τη διευκόλυνση της ηλεκτρονικής ανταλλαγής μεταξύ των εθνικών κοινοβουλίων πληροφοριών σχετικών με την ΕΕ.
French: Les parlements nationaux, régionaux et locaux ont un rôle spécifique à jouer dans l’organisation et la promotion des débats. Ils constituent le lien permettant d’exercer un contrôle efficace des décisions prises par les gouvernements nationaux sur les questions à caractère européen. Si un certain nombre de parlements nationaux sont d’ores et déjà des exemples de meilleures pratiques, beaucoup peut encore être fait pour améliorer leur fonction de contrôle. La Commission est donc déterminée à développer sa coopération avec les parlements nationaux, au-delà des objectifs qu’elle a définis concernant ses relations avec eux, objectifs qu’elle a commencé à mettre en œuvre début 2005. Ces objectifs se déclinent selon trois grands thèmes: assistance mutuelle; mise en réseau effective; et une meilleure communication avec les citoyens et leurs représentants élus, l’idée étant que renforcer la voix des parlements, c’est renforcer la voix des citoyens. Sont prévues, à ce titre, une série d’actions concrètes, comme garantir une participation de haut niveau à la COSAC et à la Conférence des présidents des parlements de l’Union européenne, déterminer les exigences des parlements nationaux quant aux types d’information et modes de collaboration souhaités et faciliter entre eux l’échange électronique de données sur l’Union européenne.
Greek: Η Επιτροπή, σε στενή συνεργασία με το Ευρωπαϊκό Κοινοβούλιο και κατόπιν διαβουλεύσεων με την προεδρία της διάσκεψης των προέδρων των κοινοβουλίων της ΕΕ και της προεδρεύουσας τρόικας της COSAC (συνεργασία μεταξύ των εθνικών κοινοβουλίων και του Ευρωπαϊκού Κοινοβουλίου), θα καλέσει το ταχύτερο δυνατό τα εθνικά κοινοβούλια των κρατών μελών σε φόρουμ που θα συγκληθεί στις Βρυξέλλες, για να συζητήσουν τη συνεισφορά των εθνικών κοινοβουλίων κατά την περίοδο προβληματισμού, να ανταλλάξουν απόψεις σχετικά με την εθνική τους εμπειρία και τις βέλτιστες πρακτικές και να εξετάσουν ενδεχόμενη συνεργασία και κοινές ενέργειες με τα ευρωπαϊκά θεσμικά όργανα ή/και στήριξη από αυτά κατά την εν λόγω περίοδο.
French: Dès que possible, la Commission, en étroite coopération avec le Parlement européen, et après consultation de la présidence en exercice de la Conférence des présidents des parlements de l’UE ainsi que de la troïka présidant la COSAC, conviera les parlements nationaux à un forum à Bruxelles, en vue d’un débat sur la contribution qu’ils pourraient apporter à la période de réflexion, d’un échange de vues sur les expériences et meilleures pratiques nationales et d’un examen des possibilités de coopération et d’actions communes durant la période de réflexion avec, éventuellement, le soutien des institutions européennes.
Greek: 3.2. Περιεχόμενο
French: 3.2. Contenu
Greek: Το σχέδιο Δ για δημοκρατία, διάλογο και δημόσια συζήτηση προτείνει μία δομημένη διαδικασία για την τόνωση της δημόσιας συζήτησης σχετικά με το μέλλον της Ευρωπαϊκής Ένωσης. Το πολιτικό περιεχόμενο της δημόσιας συζήτησης θα πρέπει να κατευθύνει την προσέγγιση που θα υιοθετηθεί κατά τη λήξη της περιόδου προβληματισμού.
French: Le Plan D comme Démocratie, Dialogue et Débat est conçu comme un processus structuré, visant à favoriser un débat public sur l’avenir de l’Union européenne. Le contenu politique de ce débat public devrait orienter l’approche retenue au terme de la période de réflexion.
Greek: Αν και θα επιδιώξει να διαμορφώσει ένα κοινό πλαίσιο, η Επιτροπή αναγνωρίζει πλήρως ότι κάθε συζήτηση θα έχει τα δικά της τοπικά, περιφερειακά και εθνικά χαρακτηριστικά. Διαφορετικά ζητήματα θα τονιστούν, ενώ η σημασία της Ευρωπαϊκής Ένωσης θα διαφέρει ανάλογα με τη χώρα και το υπό συζήτηση πολιτικό περιεχόμενο.
French: Tout en s’efforçant de proposer un cadre commun, la Commission reconnaît pleinement que chaque débat aura ses propres caractéristiques nationales, régionales et locales. Diverses questions seront mises en lumière, et l’importance accordée à l’Union européenne diffèrera en fonction du pays concerné et de la politique débattue.
Greek: Παρά τις επιμέρους εθνικές ιδιαιτερότητες, οι εθνικές συζητήσεις θα πρέπει να εφιστούν την προσοχή των πολιτών στο μέλλον της Ευρώπης, λαμβάνοντας υπόψη τις προσδοκίες τους και κάνοντας επίκληση στην προστιθέμενη αξία και τα συγκεκριμένα οφέλη που συνεπάγεται η κοινοτική δράση. Κατ’ αυτό τον τρόπο, η συζήτηση θα πρέπει να υπερβεί τα όρια των θεσμικών θεμάτων και του Συντάγματος και να επικεντρωθεί στον τρόπο με τον οποίο αντιμετωπίζει η Ευρώπη ζητήματα όπως η απασχόληση, η οικονομία, οι μεταφορές, η καταπολέμηση της τρομοκρατίας, το περιβάλλον, οι τιμές του πετρελαίου, οι εθνικές καταστροφές ή η μείωση της φτώχειας στην Αφρική και αλλού. Τα αποτελέσματα των συζητήσεων θα πρέπει να βοηθήσουν τα ευρωπαϊκά όργανα, και ιδίως την Επιτροπή, να καθορίσουν καλύτερα τις προτεραιότητές τους.
French: Nonobstant ces spécificités nationales, chaque débat national devrait attirer l’attention des citoyens sur l’avenir de l’Europe, faire le tour de leurs attentes à cet égard et évoquer la valeur ajoutée et les avantages concrets apportés par l’action communautaire. Il devrait ainsi dépasser les questions institutionnelles et celle de la Constitution, pour se concentrer sur le traitement réservé par l’Europe à des problématiques telles que l’emploi, l’économie, les transports, la lutte contre le terrorisme, l’environnement, les prix du pétrole, les catastrophes naturelles et la réduction de la pauvreté en Afrique et ailleurs. Les conclusions des différents débats devraient aider les institutions européennes, et notamment la Commission, à mieux définir leurs priorités.
Greek: Η διαδικασία θα πρέπει να είναι διττή· αφενός να ενημερωθούν οι πολίτες σχετικά με το ρόλο της Ευρώπης μέσα από συγκεκριμένα επιτεύγματα και έργα και αφετέρου να ληφθούν υπόψη οι προσδοκίες των πολιτών για το τι μέλλει γενέσθαι. Οι συζητήσεις θα μπορούσαν να περιλαμβάνουν τα ακόλουθα θέματα:
French: Il devrait s’agir d’un processus à double sens, consistant à informer les citoyens du rôle joué par l’Union européenne, au moyen d’exemples concrets de ses projets et réalisations, et à prendre bonne note de leurs attentes quant à ce qui devrait être fait à l’avenir. Les débats pourraient notamment porter sur les thèmes suivants:
Greek: - Οικονομική και κοινωνική ανάπτυξη της Ευρώπης : η ικανότητα της Ευρώπης να παράγει ανάπτυξη και να δημιουργεί νέες θέσεις απασχόλησης, καθώς και να μεγιστοποιεί τα αποτελέσματα της στρατηγικής που συμφωνήθηκε στη Λισσαβόνα· οι κοινές αξίες πάνω στις οποίες βασίζονται τα οικονομικά και τα κοινωνικά πρότυπα της Ευρώπης· οι μεταρρυθμίσεις που απαιτούνται για την αντιμετώπιση του παγκόσμιου ανταγωνισμού και οι συνθήκες βιώσιμης ανάπτυξης.
French: - le développement économique et social de l’Europe: la capacité de l’Europe à générer de la croissance et à créer plus d’emplois, ainsi qu’à maximiser les effets de la stratégie arrêtée à Lisbonne; les valeurs communes sur lesquelles sont fondés les modèles économiques et sociaux européens; les réformes requises pour être en mesure d’affronter la concurrence mondiale et les conditions d’un développement durable;
Greek: - Σκέψεις για την Ευρώπη και το έργο της Ένωσης : με βάση προηγούμενα επιτεύγματα και συγκεκριμένα οφέλη που έχει επιφέρει η Ένωση στην καθημερινή ζωή των πολιτών (όπως π.χ. ασφάλεια των τροφίμων, πρόγραμμα Erasmus, ενιαίο νόμισμα, προστασία του καταναλωτή, εσωτερική αγορά), η συζήτηση θα μπορούσε να λάβει υπόψη τι θα έπρεπε, κατά τη γνώμη τους, να γίνει σε τοπικό επίπεδο και πώς βλέπουν το μελλοντικό ρόλο της Ένωσης, καθώς και τη δημιουργία ενός χώρου δικαιοσύνης, ελευθερίας και ασφάλειας ή την αντιμετώπιση των κλιματικών αλλαγών και των φυσικών καταστροφών.
French: - la perception de l’Union européenne et de ses missions: en s’appuyant sur ce qui a été réalisé jusqu’à présent et sur les avantages concrets apportés par l’Union dans le quotidien de ses citoyens (sécurité alimentaire, programme Erasmus, monnaie unique, protection des consommateurs et marché intérieur, par exemple), le débat pourrait s’intéresser à ce qui, selon eux, devrait être fait au niveau local et à ce qu’ils considèrent être le rôle futur de l’Union, y compris pour ce qui concerne le développement d’un espace de justice, de liberté et de sécurité ou la politique à adopter en matière de changement climatique et de catastrophes naturelles;
Greek: - Τα σύνορα της Ευρώπης και ο ρόλος της στον κόσμο : η προοπτική νέων διευρύνσεων, η ικανότητα της Ένωσης να δέχεται νέα μέλη, η συνολική ασφάλεια της ηπείρου, η σχέση της Ευρώπης με τους γείτονές της ή η επιρροή της σε σχέση με άλλους μεγάλους συνασπισμούς στον κόσμο. Τι προσδοκούν οι πολίτες από την Ευρώπη σε έναν παγκοσμιοποιημένο κόσμο· στον τομέα του εμπορίου (π.χ. υφαντουργία), του περιβάλλοντος (π.χ. κλιματικές αλλαγές), της κινητικότητας (π.χ. διευρωπαϊκά δίκτυα), της ασφάλειας (π.χ. συμμετοχή σε ειρηνευτικές επιχειρήσεις) και της ανάπτυξης (π.χ. αρωγή σε αναπτυσσόμενες χώρες, ελάφρυνση του χρέους του τρίτου κόσμου);
French: - les frontières de l’Europe et son rôle dans le monde: la perspective de nouveaux élargissements, la capacité de l’Union à absorber de nouveaux membres, la sécurité globale du continent, ses relations avec ses voisins ou son influence par rapport aux autres grands blocs mondiaux. Dans un monde globalisé, qu’attendent les citoyens de l’Europe en termes de commerce (par exemple, sur la question textile), d’environnement (par exemple, en matière de changement climatique), de mobilité (par exemple, avec les réseaux transeuropéens), de sécurité (par exemple, quant à une participation à des opérations de maintien de la paix) et de développement (par exemple, en ce qui concerne l’aide aux pays en développement et l’allègement de la dette du Tiers Monde)?
Greek: Είναι, ωστόσο, αυτονόητο ότι στο πλαίσιο του σχεδίου Δ σε καμία περίπτωση δεν πρόκειται να περιοριστεί το φάσμα των θιγόμενων θεμάτων. Αντιθέτως, ανάλογα με το κοινό και τις περιστάσεις, θα πρέπει να επιλέγεται προς συζήτηση το πιο ενδιαφέρον και καυτό θέμα. Η Επιτροπή είναι διατεθειμένη να επεξεργαστεί τα θέματα αυτά, εφόσον της το ζητήσουν τα κράτη μέλη.
French: Il va toutefois sans dire que, dans le cadre du Plan D , l’éventail des sujets abordés ne sera limité en aucune manière. De fait, selon le public et les circonstances, il conviendrait de retenir, aux fins du débat, les questions les plus intéressantes et les plus frappantes. La Commission est disposée à développer ces thématiques à la demande des États membres.
Greek: 3.3. Διαδικασία ανατροφοδότησης
French: 3.3. Retour d’information
Greek: Η διάρθρωση των εθνικών συζητήσεων θα πρέπει να εξασφαλίζει ότι τα συμπεράσματα που θα προκύψουν μπορεί να έχουν άμεσο αντίκτυπο στο πολιτικό πρόγραμμα της Ευρωπαϊκής Ένωσης. Η πρακτική της ακρόασης θα πρέπει να οδηγήσει σε σαφή αποτελέσματα τα οποία θα ληφθούν υπόψη κατά τη λήξη της περιόδου προβληματισμού. Κάθε κράτος μέλος θα πρέπει να παρουσιάσει στην Επιτροπή και στην προεδρία του Συμβουλίου μια σύνοψη των αρχικών αποτελεσμάτων της εθνικής του συζήτησης. Το κείμενο αυτό θα πρέπει να δημοσιευθεί.
French: Les débats nationaux doivent être structurés, de telle sorte que les conclusions qui s’en dégageront puissent avoir un impact direct sur le programme politique de l’Union européenne. Cet exercice d’écoute doit conduire à des résultats clairs qui seront pris en considération au terme de la période de réflexion. Chaque État membre devrait présenter une synthèse des premiers résultats de son débat national à la Commission et à la présidence du Conseil. Cette synthèse devrait être publiée.
Greek: Η αρχική διαδικασία ανατροφοδότησης θα πρέπει να πραγματοποιηθεί τον Απρίλιο του 2006, οπότε και θα συναχθούν τα πρώτα συμπεράσματα. Αρχικά, η Επιτροπή θα οργανώσει, στις 9 Μαΐου 2006, την " Ημέρα της Ευρώπης ", μία ευρωπαϊκή διάσκεψη για το μέλλον της Ευρώπης, στην οποία θα συμμετέχουν εκπρόσωποι της κοινωνίας των πολιτών, των κρατών μελών και του Ευρωπαϊκού και εθνικού Κοινοβουλίου, πολίτες, καθώς και άλλα όργανα και φορείς της ΕΕ. Στη διάσκεψη αυτή θα καταβληθεί προσπάθεια να συναχθούν από κοινού τα κυριότερα συμπεράσματα από τη συζήτηση που θα διεξάγεται σε ευρωπαϊκό επίπεδο και από τις δραστηριότητες που προκύπτουν από τη διασυνοριακή συζήτηση. Το Μάιο του 2006, η Επιτροπή θα καταρτίσει έγγραφο που θα αποτελεί συνολική σύνθεση των επισκέψεων και των εθνικών συζητήσεων που διοργανώθηκαν σε ολόκληρη την Ένωση.
French: Un premier retour d’information devrait avoir lieu en avril 2006, de telle sorte qu’une première série de conclusions puisse alors être tirée. En guise de première étape, la Commission organisera le 9 mai 2006, «Journée de l’Europe» , une conférence sur l’avenir de l’Europe, à laquelle seront conviés des représentants de la société civile, des États membres, du Parlement européen et des parlements nationaux, des citoyens et des autres institutions et organes de l’Union européenne. L’objectif sera de tirer ensemble les principales conclusions du débat au niveau européen et de faire le point des activités générées par les discussions transnationales. En mai 2006, la Commission élaborera également un document présentant une synthèse globale des visites dans les États membres et des débats nationaux organisés dans toute l’Union.
Greek: Τούτο θα επιτρέψει επίσης στην αυστριακή προεδρία να δώσει κατευθύνσεις για την κατάρτιση της συνολικής επισκόπησης στο Ευρωπαϊκό Συμβούλιο, τον Ιούνιο 2006, όπως ορίζεται στη δήλωση των αρχηγών κρατών και κυβερνήσεων.
French: Ce document permettra à la présidence autrichienne d’orienter la préparation du bilan d’ensemble qui sera tiré au Conseil européen de juin 2006, comme le prévoit la déclaration des chefs d’État et de gouvernement.
Greek: 4. Πρωτοβουλίες σε κοινοτικό επίπεδο
French: 4. INITIATIVES AU NIVEAU COMMUNAUTAIRE
Greek: Η Ευρωπαϊκή Επιτροπή είναι διατεθειμένη να διαδραματίσει σημαντικό ρόλο στην ευρεία συζήτηση για το μέλλον της Ευρώπης. Παρά το γεγονός ότι δεν βρίσκεται στον πυρήνα των συζητήσεων, η Επιτροπή θα συνεισφέρει έχοντας ως μέλημα την προώθηση και τη στήριξη διασυνοριακών πρωτοβουλιών. Ορισμένες διακεκριμένες διασυνοριακές εκδηλώσεις μπορούν επίσης να συμβάλουν στη μεγαλύτερη προβολή της διαδικασίας και να ενθαρρύνουν τη συμμετοχή νέων φορέων στη διαδικασία λήψης αποφάσεων στην Ευρώπη.
French: La Commission européenne est disposée à jouer un rôle décisif dans le vaste débat sur l’avenir de l’Europe. Même si elle n’est pas au centre des discussions, il lui incombe d'y contribuer en veillant à la promotion et au soutien d’initiatives transfrontalières. Un certain nombre d’événements phares à l’échelon transfrontalier peuvent aider à améliorer la visibilité du processus et encourager de nouveaux acteurs à participer à la procédure décisionnelle européenne.
Greek: Εταιρική σχέση με ευρωπαϊκά θεσμικά όργανα και φορείς
French: Partenariat avec les autres institutions et organes européens
Greek: Σε συνεργασία με την παρούσα και τη μελλοντική προεδρία, το Ευρωπαϊκό Κοινοβούλιο, το Συμβούλιο, την Επιτροπή των Περιφερειών και την Ευρωπαϊκή Οικονομική και Κοινωνική Επιτροπή, η Επιτροπή θα προσπαθήσει να προωθήσει τη συζήτηση σε ευρωπαϊκό επίπεδο. Οι περισσότερες από τις πρωτοβουλίες αυτές μπορούν να αναληφθούν από κοινού με το Ευρωπαϊκό Κοινοβούλιο και τα άλλα θεσμικά όργανα και φορείς. Η Επιτροπή καλεί κάθε ευρωπαϊκό όργανο και κάθε ευρωπαϊκό φορέα να συμβάλουν από την πλευρά τους και να συζητήσουν τους τομείς συνεργασίας και κοινής δράσης.
French: En collaboration avec les présidences actuelle et à venir, le Parlement européen, le Conseil, le Comité des régions et le Comité économique et social européen, la Commission s'emploiera à stimuler le débat au niveau européen. La grande majorité de ces initiatives peuvent être entreprises conjointement avec le Parlement européen et les autres institutions et organes. La Commission invite chaque institution et chaque organe européens à débattre des différents domaines de coopération et d'action commune et à y apporter sa contribution.
Greek: Η πρωτοβουλία της Επιτροπής έχει σκοπό να εμπνεύσει στους πολίτες της ΕΕ τη διάθεση να δραστηριοποιηθούν πολιτικά στη συζήτηση για το μέλλον της Ευρώπης· να κάνει γνωστή την προστιθέμενη αξία που εισφέρει η Ευρωπαϊκή Ένωση· και να παροτρύνει τις κυβερνήσεις, τα πολιτικά κόμματα και τους διαμορφωτές της κοινής γνώμης να ευαισθητοποιήσουν το ευρύ κοινό στο ζήτημα της Ευρώπης.
French: L’initiative de la Commission vise à donner aux citoyens européens l’envie de s’engager politiquement dans le débat sur l’avenir de l’Europe; à faire connaître au grand public la valeur ajoutée offerte par l'Union européenne; et à encourager les gouvernements, les partis politiques et les guides d’opinion à sensibiliser le grand public à la question européenne.
Greek: Κατά την περίοδο του προβληματισμού θα πρέπει να ληφθούν ορισμένες πρωτοβουλίες σε κοινοτικό επίπεδο.
French: Durant la période de réflexion, il conviendrait de prendre un certain nombre d’initiatives au niveau communautaire.
Greek: 4.1. Δημιουργία κινήτρων για ευρύτερη δημόσια συζήτηση
French: 4.1. Favoriser un débat public plus vaste
Greek: 4.1.1. Επισκέψεις επιτρόπων στα κράτη μέλη
French: 4.1.1. Visites des commissaires dans les États membres
Greek: Η Επιτροπή σκοπεύει να αποκαταστήσει πιο άμεση επαφή με τους πολίτες, να επιδείξει ενδιαφέρον για τις ανησυχίες τους και να έχει πιο έντονη παρουσία και πιο προωθημένο ρόλο στις εθνικές και περιφερειακές συζητήσεις.
French: La Commission entend entretenir des contacts plus directs avec les citoyens, rester à l’écoute de leurs préoccupations et être plus présente et visible dans les débats nationaux et régionaux.
Greek: Ο πρόεδρος της Επιτροπής ή/και ο αντιπρόεδρος αρμόδιος για τις διοργανικές σχέσεις θα πραγματοποιήσουν σειρά επισκέψεων σε όσο το δυνατό περισσότερα κράτη μέλη. Ιδιαίτερη προσπάθεια θα καταβληθεί τους ερχόμενους μήνες. Ο πρόεδρος ή/και ο αντιπρόεδρος θα συνοδεύονται από τον επίτροπο του εκάστοτε κράτους μέλους, και, κατά περίπτωση, και από άλλους επιτρόπους. Επ’ευκαιρία των επισκέψεων αυτών, η Επιτροπή θα συνιστούσε και τη συμμετοχή μελών του Ευρωπαϊκού Κοινοβουλίου. Θα πραγματοποιηθούν συναντήσεις με εκπροσώπους κυβερνήσεων, εθνικών κοινοβουλίων, επιχειρήσεων και συνδικάτων, της κοινωνίας των πολιτών, των φοιτητών, καθώς και με εκπροσώπους των περιφερειακών και τοπικών αρχών. Βασικό στοιχείο κάθε επίσκεψης θα είναι οι εκδηλώσεις των μέσων μαζικής ενημέρωσης και οι επαφές με την κοινωνία των πολιτών.
French: Le président de la Commission et/ou la vice-présidente chargée des relations institutionnelles entreprendront une série de visites dans le plus grand nombre d’États membres possible. Un effort particulier sera fait, à cet égard, dans les mois à venir. Le président de la Commission et/ou la vice-présidente seront alors accompagnés du commissaire de l’État membre concerné et, le cas échéant, d’autres commissaires. La Commission recommanderait que des membres du Parlement européen se joignent à eux. À l’occasion de ces visites, ils devraient rencontrer des représentants du gouvernement, du parlement national, des entreprises et des syndicats, de la société civile, du monde étudiant et des autorités régionales et locales. Chaque visite sera marquée par des événements médiatiques et des contacts avec la société civile.
Greek: 4.1.2. Επίτροποι στη διάθεση των εθνικών κοινοβουλίων
French: 4.1.2. Disponibilité des commissaires à l’égard des parlements nationaux
Greek: Τα εθνικά κοινοβούλια αποτελούν το συνδετικό κρίκο για την άσκηση αποτελεσματικού ελέγχου στις αποφάσεις που λαμβάνουν οι εθνικές κυβερνήσεις σχετικά με τα ευρωπαϊκά θέματα. Όπως προαναφέρθηκε, η Επιτροπή σκοπεύει να παίξει ενεργό ρόλο μεσολαβητή στη συζήτηση για τα ευρωπαϊκά θέματα και να ενισχύσει τη διαφάνεια όσον αφορά τη χάραξη της ευρωπαϊκής πολιτικής σε όλες τις πολιτικές συναντήσεις.
French: Les parlements nationaux sont les intermédiaires qui permettent d’exercer un contrôle efficace des décisions prises par les gouvernements nationaux sur les questions à caractère européen. Comme expliqué ci-avant, la Commission entend jouer un rôle actif de médiateur dans le débat sur les questions européennes et renforcer la transparence concernant l’élaboration des politiques européennes dans l’ensemble des enceintes politiques.